കുടിശികത്തുക നല്കി മറയൂര്: കാന്തല്ലൂരിലെ സര്ക്കാര് വിഎഫ്പിസികെ ഓണത്തിന് സംഭരിച്ച പച്ചക്കറിക്കുള്ള കുടിശികത്തുക കര്ഷകര്ക്ക് നല്കി. 10,81,000 രൂപയാണ് കഴിഞ്ഞദിവസം നല്കിയത്. ഈ തുക കര്ഷകര്ക്ക് നല്കാന് കൃഷിവകുപ്പ് കാലതാമസം വരുത്തിയതിനെത്തുടര്ന്ന് മനുഷ്യാവകാശ കമ്മീഷന് മുഖേന നല്കിയ പരാതിയുടെ അടിസ്ഥാനത്തിലാണ് ലഭിച്ചത്. ഇതിനുമുന്പ് ഹോര്ട്ടികോര്പ് കര്ഷകരില്നിന്ന് പച്ചക്കറി സംഭരിച്ച വകയില് കാന്തല്ലൂരിലെ കര്ഷകര്ക്കുമാത്രം 24 ലക്ഷം രൂപയുടെ കുടിശികയാണ് കിട്ടാനുള്ളത്. 2015 മുതല് 2020 വരെയുള്ള തുകയാണ് കിട്ടാനുള്ളത്. ഈ തുകയും എത്രയുംവേഗം നല്കണമെന്നാണ് കര്ഷകരുടെ ആവശ്യം. സര്ക്കാര് സംഭരണ കേന്ദ്രങ്ങള് കുടിശിക വരുത്തുന്നതിനാല് പച്ചക്കറി കര്ഷകര്ക്ക് വീണ്ടും ഇടനിലക്കാരെ ആശ്രയിക്കേണ്ട സാഹചര്യമാണ് നിലവിലുള്ളത്.